
Nu cunosc să mai fi existat în presa românească un 
asemenea val de critici precum acesta iscat de discursurile 
şi atitudinile politicienilor noştri la Congresul PPE. de la 
Bucureşti, slugărnicie şi servilism fiind cuvintele cel mai 
des întilnite în textele presei scrise şi în platourile de 
televiziune. Ciucă, Ciolacu, lohannis, împreună cu alaiul lor 
de paiaţe exuberante au oferit un spectacol vomitiv de 
spinări înclinate şi osanale care au revoltat, pe bună 
i dreptate, jurnaliştii şi cetăţenii cu acces pe reţelele de 
socializare. 


Un cor panegiric, o umectată laudatio într-un şuvoi de 
rînjete prefăcute, pupături diplomatice şi nimicuri albastre, 
asta au remarcat toţi cei care aşteptau cu maximum interes 
să vadă cu ce se alege, totuşi, România din toată tărăşenia 
exorbitantă de la Romexpo. Una peste alta, aşa cum a 
pornit, aşa s-a şi încheiat minunatul Congres, cu zero 
rezultate vizibile pentru ţara noastră şi cu un manifest la 
(i | h ui mişto cum că într-o zi cu soare dintr-un viitor oarecare o să 

Ciucălacheu Şi cum orice colivă dodoloaţă are şi o bomboană-n moj pe 

măsură, Nehammer a tras liniştit încă o flegmă cu boltă pe 
reverele haimanalelor din fruntea statului, fără ca aceştia 
să schiţeze cel mai mic semn de cătrăneală şi ripostă. Ba 
dimpotrivă, mai aveau un pic şi ieşeau şi la nişte mititei ş-o 
bere amicală cu austriacul. „Am vorbit foarte deschis 
despre obiecțiile austriece față de extinderea rapidă a Spațiului Schengen. Poziţia Austriei rămîne 
clară și neschimbată: sistemul Schengen nu funcţionează în prezent, prin urmare nu poate fi extins”, 
a flegmat Nehammer, iar lacheii români pesedişti şi penelişti şi-au înclinat spinările şi şi-au văzut 
liniştiţi de ale lor, cerşind funcţii şi garanţii personale, în spatele cortinei, de la cucoana Ursula care 
abia a reuşit să-şi treacă nominalizarea cu olecuţă peste jumătate din voturile delegaților prezenţi. 
Care Ursula i-a mîngiiat duios pe creştet, printr-un discurs cît o folie-ntreagă de Emetix, pe 
lohalacheu, Ciucălacheu şi Ciolacheu, mulţumindu-le indirect pentru cît de cuminte a fost România cu 
P.N.R.R.-ul, cu achiziţiile de vaccinuri, în general pentru talentul în care ne tîrim demnitatea naţională 
prin noroaiele Uniunii şi ale marilor cancelarii europene. 


(/images/stories/istorie/loha-Ciuca- 
Ciolachei_2024.jpg) 


Imediat după evenimentele din decembrie 1989, Corneliu Coposu spunea: „Blestemul României ar fi 
ca după 25-30 de ani F.S.N. să se afle și la stânga, și la dreapta eșichierului politic”. Şi iată că nu s-a 
înşelat. Umăr la umăr, P.S.D. şi P.N.L., două partide de-o aceeaşi mumă comunistă şi acelaşi tată 
securist, duc astăzi neabătute, ţara, „pe cele mai înalte culmi de progres şi prosperitate”, prin epoca 


triumfătoare a edificării societăţii româneşti multilateral dezvoltate, cu hotărîre în înfăptuirea 
Programului de-ndeplinire fără preget a ordinelor euro-atlantice şi asigurarea unui viitor „luminos”, 
demn şi liber, în bunăstare şi fericire! lar dacă mai rămîne cumva vreunul dintre noi nefericit, Ursula şi 
lacheii ei români vor avea grijă de asta imediat cum trec alegerile, aşa că staţi liniştiţi la locurili 
voastre! 


Cu o iminentă criză economică europeană, care mai aşteaptă doar trecerea horelor electorale din 
acest an şi care nu va ocoli ţara noastră, cu un sistem de educaţie distrus şi un sistem sanitar sufocat 
de gîndaci şi nesimţire, cu revărsarea de ajutoare şi energie moca în curtea vecină ucraineană, cu 
resurse date aproape pe nimic corporațiilor străine, cu o justiţie putredă şi o corupţie sistemică 
adăstată la sînul unui aparat administrativ ultra umflat, cu un deficit bugetar de nestăvilit în anii 
următori, înglodată în datorii pe zece generaţii de acum încolo, pierzătoare glorioasă în procese de 
miliarde de euro şi controlată în întregime de interese din afară, România fese-penel-istă nu poate 
avea alt viitor decît afundarea şi mai rău în sclavie. 


Cu aceiaşi lachei în fruntea ţării sau cu alţii ca ei, totuna. E ordin să cumpărăm armanent? Să trăiţi, 
sărutăm poala, Măria Ta Biden! E ordin cu chestii şi trestii pe energie verde? Să trăiţi, sărutăm 
mînuşiţele, doamna von der Leyen! Lasă-i naibii pe arşi, că facem un spital mai peste vreo 50 de ani 
şi peste vreo încă zece tragedii. Lasă-i naibii pe pensionari, pe bolnavii de boli incurabile, pe 
handicapaţi, pe orfani, pe toţi sărăcanii ăia care stau la cerşit la porţile guvernului şi nu vor să 
înţeleagă în ruptul capului că priorităţile patriei sînt salariile Curţii Constituţionale, bemeveurile şefilor 
de instituţii publice, pensiile speciale ale magistraţilor, achiziţiile de drone, proiectele de drumuri 
frumos desenate pe hirtie şi alte multe asemenea priorităţi vitale pentru bunul mers al statului român. 


lar în opinia mea, bine fac toţi Ciolacheii şi Ciucălacheii din fruntea ţării. Să piîrjolească tot, pînă ce nu 
va rămîne cărămidă de vîndut şi fir de iarbă să mai răsară pe undeva. Fiindcă Ciolacu, Ciucă, 
lohannis, toţi oportuniştii, analfabeţii, nonvalorile, derbedeii ajunşi la putere n-au fost paraşutaţi de pe 
Marte în jilţurile din care ne dirijează destinele, ci sînt emanaţia întregului nostru neam de slugi tăcute 
cu frunţi plecate să nu cumva să le taie vreo săbioară, marcați genetic printr-o istorie întreagă de 
spinări înclinate cu vertebre de ciungă. 


Şi cîtă vreme vom tăcea, cîtă vreme vom merge orbi şi încolonaţi la vot, cîtă vreme vom reacţiona ca 
pilitura de fier la toate minciunile electorale şi la toată manipularea odioasă din media, să nu ne 
aşteptăm la altceva decit ceea ce trăim de peste trei decenii. 

